91. ΑΠΟΦΑΣΗ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. Α1/0/2/7 της 12/21 Μαρτ. 1985 (ΦΕΚ Β΄ 154) Καθορισμός τμημάτων οδών ως εθνικών ή επαρχιακών και χαρακτηρισμός κλάδων κόμβων. Έχοντας υπόψη: 1.Τις διατάξεις του Νόμ. 1418/1984 «Δημόσια έργα και ρυθμίσεις συναφών θεμάτων» (ΦΕΚ 23 Α΄) και ειδικότερα τις διατάξεις των παρ. 2 και 3 του άρθρ. 25. 2.Το γεγονός ότι υπάρχει αμφιβολία για το χαρακτηρισμό τμημάτων οδών ως εθνικών ή επαρχιακών λόγω χρησιμοποίησής τους ως κλάδων κυκλοφοριακών κόμβων και την ανάγκη εξασφάλισης κυκλοφορίας στους κόμβους επί των εθνικών και επαρχιακών οδών και σύνδεσης άλλων οδών προς αυτές, αποφασίζουμε: 1.Σε περίπτωση διασταύρωσης του εθνικού ή επαρχιακού οδικού δικτύου με άλλες οδούς εκτός εγκεκριμένου σχεδίου πόλεως, με διαμόρφωση κόμβων ή γενικά συνδέσεων, τα τμήματα των οδών αυτών που νοούνται αντίστοιχα σαν εθνικές ή επαρχιακές οδοί, σύμφωνα με τις διατάξεις της παρ. 2 του άρθρ. 25 του Νόμ. 1418/1984, ορίζονται σε απόσταση από τις εθνικές ή επαρχιακές οδούς ως ακολούθως: Σελ. 578,504(β) Τεύχος Ζ72-Σελ. 140 Α.Διασταύρωση (συνάντηση) εθνικής οδού του βασικού δικτύου. α)με εθνική οδό δευτερεύοντος δικτύου    250 μ. β)με επαρχιακή οδό                                    250 μ. γ)με δημοτική ή κοινοτική οδό                  100 μ. Β.Διασταύρωση (συνάντηση) εθνικής οδού δευτερεύοντος δικτύου. α)με επαρχιακή οδό                                    200 μ. β)με δημοτική ή κοινοτική οδό                   80 μ. Γ.Διασταύρωση (συνάντηση) επαρχιακής οδού με Δημοτική ή Κοινοτική οδό               80 μ. Η παραπάνω οριζόμενη απόσταση μετριέται από το σημείο τομής των αξόνων των δύο οδών (θεωρητικό, σε περίπτωση ανισόπεδης διασταύρωσης και πραγματικό, σε περίπτωση ισόπεδης συνάντησης). 2.Αν επί του εθνικού ή επαρχιακού οδικού δικτύου και εκτός εγκεκριμένου σχεδίου πόλεως διαμορφώνονται ισόπεδοι ή ανισόπεδοι κόμβοι, οι συνδετήριοι κλάδοι των κόμβων χαρακτηρίζονται ως τμήματα της οδού με την ανώτερη διαβάθμιση και με την αρίθμηση αυτής. Από τη δημοσίευση της απόφασης αυτής καταργείται η απόφαση Γ2β/02/45/7.5.1973. 23.Ζ.α.91 Κατασκευή και Συντήρηση Οδών 